ไขข้อข้องใจ จับซาไท้เป้าบำรุงครรภ์จริงหรือไม่
มื่อตั้งครรภ์แล้ว สิ่งสำคัญต่อไป คือ คุณแม่จะต้องบำรุงครรภ์เพื่อให้ทารกน้อยมีสุขภาพที่แข็งแรง สำหรับในครอบครัวคนจีนหรือคนไทยเชื้อสายจีน เมื่อมีสมาชิกในครอบครัวตั้งครรภ์มักจะต้มยาจีนที่รู้จักกันในนาม จับซาไท้เป้า มาให้แม่ท้องดื่มเพื่อบำรุงสุขภาพ จับซาไท้เป้าคืออะไร บำรุงครรภ์ได้จริงหรือ เรามีคำตอบ,จับซาไท้เป้าคืออะไร,จับซาไท้เป้า สำหรับครอบครัวจีนทุกครอบครัวต่างรู้จักกันดี คนจีนหรือคนไทยเชื้อสายจีน ให้ความเชื่อถือยาจีนจับซาไท้เป้า เพราะเชื่อว่า จะช่วยบำรุงทั้งแม่ท้องและทารกในครรภ์ สำหรับคุณแม่บางคนอาจจะไม่รู้จักหรือไม่คุ้นหู มาทำความรู้จักกับจับซาไท้เป้ากันค่ะ,จับซาไท้เป้าเป็นยาจีนที่เชื่อกันว่าช่วยบำรุงครรภ์ ได้รับความนิยมมาตั้งแต่สมัยโบราณ รูปแบบยามีทั้งยาต้มและยาลูกกลอน โดยตามร้านขายยาจีนจะจัดสมุนไพร รวม 13 อย่าง ได้แก่,1. ตังกุย (โกฐเชียง) หนัก 1 สลึง 1 เฟื้อง,2. ชวงเกียง หนัก 1 สลึง 1 เฟื้อง,3. กำเช้า (ชะเอมเทศ) หนัก 5 หุน 1 เฟื้อง,4. โก้วซี หนัก 1 สลึง 1 เฟื้อง,5. แปะเจี้ยก หนัก 2 หุน 1 เฟื้อง,6. ขี่เทีย หนัก 7 หุน,7. ขวนผก หนัก 8 หุน,8. เกียงอั๊ว หนัก 5 หุน,9. จี้ชัก หนัก 1 สลึง,10. ชวนป๋วย หนัก 1 สลึง,11. ปักคี้ หนัก 8 หุน,12. เก็งไถ่ หนัก 8 หุน,13. เชเกีย 3 แผ่น,ความเชื่อเรื่องประโยชน์ของจับซาไท้เป้า,จับซาไท้เป้านี้มักจะเริ่มดื่มเมื่ออายุครรภ์ 6 เดือนขึ้นไป เพราะช่วงที่ท้องแก่ใกล้คลอดเช่นนี้ ร่างกายอาจจะอ่อนแอ อีกทั้งยังเป็นช่วงที่ต้องเริ่มสะสมอาหาร สะสมพลังงาน และภูมิต้านทานเผื่อไว้ให้ทารกในครรภ์และการคลอดลูก เชื่อกันว่าช่วยให้แม่ท้องมีสุขภาพแข็งแรงขึ้น และมีกำลังในการเบ่งคลอด,คุณหมอไขข้อข้องใจ : จับซาไท้เป้า,นพ.สมชัย โกวิทเจริญกุล สูติแพทย์ ประจำโรงพยาบาลกรุงเทพคริสเตียน และนายกสมาคมแพทย์ฝังเข็มและสมุนไพร คุณหมอ สมชัยเป็นหนึ่งในแพทย์แผนปัจจุบัน ที่หันไปสนใจศึกษาศาสตร์แพทย์แผนจีน ทั้งเรื่องการฝังเข็มและสมุนไพรจีนจนเชี่ยวชาญ ได้เล่าให้ฟังถึงยาจีนยอดนิยมที่คนจีนทั่วโลกต้องหามาให้แม่ท้องกิน คือ ตัวยาที่ชื่อ จับซาไท้เป้า ที่มีสูตรเดียวกันทั่วโลก สรุปว่า,1. จับซาไท้เป้าหรือยาจีนบำรุงครรภ์ในทางการแพทย์ ยังไม่พบรายงานของความผิดปกติแต่อย่างใด การใช้ยาจีนขณะตั้งครรภ์จึงถือได้ว่าอยู่ในเกณฑ์ที่ปลอดภัย,2. ที่สำคัญต้องมั่นใจว่าหมอจีนหรือเภสัชกรผู้จ่ายยาให้แม่ท้องนั้นต้องมีความรู้จริง เพราะหมายถึงความปลอดภัยของแม่ท้องและทารกในครรภ์,3. หมอจีนหรือเภสัชกรผู้จัดยา ต้องมีความรู้เรื่องตัวยา สรรพคุณ น้ำหนักของยา และทราบระยะเวลาของการตั้งครรภ์แน่นอน จะทำให้สามารถสั่งยาที่ปลอดภัยสำหรับแม่ท้อง และสามารถให้คำแนะนำในการใช้ที่ถูกต้องได้,4. สำหรับแหล่งซื้อยาจีนนั้น เบื้องต้นควรเลือกร้านที่น่าเชื่อถือ มีหมอจีนหรือเภสัชกรที่ ที่มีใบอนุญาตจากกระทรวงสาธารณสุข การันตีความปลอดภัย เป็นร้านขายยาที่มีคุณภาพและปลอดภัย,ข้อคิดการใช้ยาจีนในช่วงตั้งครรภ์,นพ.สมชัย ให้คำแนะนำว่า การรับประทานยาจีนเพื่อบำรุงครรภ์นั้น ผมมองว่าไม่ใช่สิ่งจำเป็น เพราะสิ่งสำคัญเวลาตั้งครรภ์ แม่ต้องดูแลเรื่องการพักผ่อน เรื่องจิตใจ เรื่องอาหารการกิน ชีวิตความเป็นอยู่ให้เหมาะสมถูกต้อง แม่ก็จะมีสุขภาพที่ดีและสมบูรณ์ได้ ถามว่าจะใช้ยาจีนได้ไหม ถ้าจะใช้ก็ต้องมีความรู้จริง และใช้เป็นส่วนเสริมเข้ามาเท่านั้น,แม้ว่าจะขึ้นชื่อว่าเป็นยาบำรุงครรภ์ก็ตาม หากคุณแม่จะรับประทานควรปรึกษาคุณหมอที่ฝากครรภ์ก่อนจะดีที่สุดนะคะ เพราะเมื่อตั้งครรภ์ร่างกายเกิดการเปลี่ยนแปลงหลาย ๆ อย่าง ดังนั้น การจะรับประทานอะไรจึงควรระมัดระวังให้มาก อย่างไรก็ตามการรับประทานอาหารที่มีประโยชน์ ทำจิตใจให้สบาย และหมั่นออกกำลังกาย ก็สามารถทำให้แม่ท้องและทารกในครรภ์มีสุขภาพดีได้แล้วค่ะ
เมื่อตั้งครรภ์แล้ว สิ่งสำคัญต่อไป คือ คุณแม่จะต้องบำรุงครรภ์เพื่อให้ทารกน้อยมีสุขภาพที่แข็งแรง สำหรับในครอบครัวคนจีนหรือคนไทยเชื้อสายจีน
จับซาไท้เป้า,ยาบำรุง,คนท้อง,ทำรุงคนท้อง,สมุนไพร คนท้อง